



Congresul PNL şi-a reluat lucrările

Congresul PNL alege, sâmbătă, vicepreşedinţii, membrii BPC şi ai Curţii de Onoare şi Arbitraj 

BUCUREŞTI / 11:21, 21.03.2009
Congresul PNL şi-a reluat, sâmbătă, lucrările, urmând să fie aleşi vicepreşedinţii, membrii Biroului Permanent Central, ai Curţii de Onoare şi Arbitraj şi ai Comisiei Centrale de Cenzori.
Lista pentru PE nu va mai fi prezentată 
Lista candidaţilor PNL la euroalegeri nu va mai fi prezentată, sâmbătă, la Congres, preşedintele partidului Crin Antonescu, propunând ca acest moment să fie amânat, pentru ca lista să poată fi finalizată.

Antonescu a precizat că există 20-25 de candidaţi selectaţi pentru a alcătui prima parte a acestei liste, însă, având în vedere că lista nu a fost finalizată şi că programul zilei de sâmbătă este încărcat, a propus eliminarea acestui punct de pe ordinea de zi, propunerea sa fiind acceptată.

Crin Antonescu a anunţat că va fi organizat un eveniment mediatic special dedicat lansării listei candidaţilor liberali la Parlamentul European.

Orban către participanţii la Congres: Contaţi pe mine!
Noul preşedinte al partidului a anunţat că Ludovic Orban a fost ales prim-vicepreşedinte şi l-a invitat pe acesta la tribună.

Orban s-a limitat la a le spune colegilor de partid: "Contaţi pe mine!". Îndemnul său a fost primit cu aplauze.

Conform centralizatorului de candidaturi, pentru cele 21 de locuri în BPC se vor lupta 54 de liberali, dintre care un număr de 34 liberali îşi doresc funcţia de vicepreşedinte.

Pentru calitatea de membru BPC vor concura liberali precum:

Cristian Anghel,

Teodor Atanasiu,

Theodora Bertzi,

Cristian Buşoi,

Liviu Câmpanu,

Mariana Câmpeanu,

Aristotel Căncescu,

Daniel Chiţoiu,

Adrian Cioroianu,

Cristian David,

Ciprian Dobre,

Victor Paul Dobre,

Relu Fenechiu,

Emilian Frâncu,

Ioan Ghişe,

Puiu Haşotti,

Rareş Mănescu,

Teodor Meleşcanu,

Adrian Miuţescu Gheorghe,

Vlad Moisescu,

Dan Morega,

Dan Motreanu,

Marius Nicoară,

Eugen Nicolăescu,

Norica Nicolai,

Stejărel Olaru,

Cristina Pocora,

Cornel Popa,

Zvetlana Preoteasa,

Dan Radu Ruşanu,

Nini Săpunaru,

George Scutaru,

Adrian Semcu,

Romeo Stavarache,

Gigel Ştirbu Gigel-Sorinel,

Radu Stroe,

Ioan Timiş,

Horea Uioreanu,

Dorinel Ursărescu,

Mihai Voicu şi

Varujan Vosganian.

Pentru cele opt locuri în BPC alocate reprezentanţilor celor mai bine cotate organizaţii la alegeri, care să fie aleşi de Congres, şi-au depus candidaturile următorii liberali:

Lucian Iliescu - pentru organizaţia PNL Giurgiu,

Răducu Filipescu - pentru PNL Călăraşi,

Mircia Muntean - pentru PNL Hunedoara,

Liviu Andronic, Câmpanu Liviu şi Ţurcanu Florin - pentru PNL Botoşani,

Emilian Frâncu - pentru PNL Vâlcea,

Constantin Silviu Gheorghe, Marian Petrache, Gabriel Sorin Zamfir - pentru PNL Ilfov,

Marin Almajanu - pentru Teleorman,

Ionel Palăr şi Romeo Stavarache - pentru PNL Bacău.

Pentru cele 14 funcţii de vicepreşedinte şi-au depus candidaturile actualii deţinători ai unor asemenea funcţii:

Norica Nicolai,

Varujan Vosganian,

Teodor Meleşcanu,

Eugen Nicolăescu,

Adrian Cioroianu,

Mihai Voicu,

Teodor Atanasiu,

Paul Victor Dobre,

Puiu Haşotti şi

Dan Radu Ruşanu.

De asemenea, posturile de vicepreşedinte sunt vizate de:

Cristian David,

Marin Almajanu,

Cristian Anghel,

Marian Cristinel Bîgiu,

Cristian Silviu Buşoi,

Liviu Câmpanu,

Mariana Câmpeanu,

Aristotel Adrian Căncescu,

Mircea Vasile Cazan,

Daniel Chiţoiu,

Relu Fenechiu,

Răducu Filipescu,

Emilian Frîncu,

Constantin Gheorghe,

Ioan Ghişe,

Lucian Iliescu,

Rareş Mănescu,

Liviu Lucian Mazilu,

Vlad Moisescu,

Mircia Muntean,

Marius Petre Nicoară,

Marian Petrache,

Cornel Popa şi

Romeo Stavarache.

Liberalii care candidează pentru funcţia de vicepreşedinte îşi pot disputa cele 14 locuri cu cei opt reprezentanţi ai filialelor cu scoruri bune la alegeri, în cazul în care aceştia îşi afirmă intenţia de a candida.

Pentru Curtea de Onoare şi Arbitraj şi-au depus candidaturile un număr de 53 de liberali, iar pentru Comisia de Cenzori ai PNL doar 16. Actualul preşedinte al Curţii de Onoare şi Arbitraj a PNL, Bogdan Olteanu, a declarat că nu mai intenţionează să candideze pentru un nou mandat.

În prima zi a Congresului extraordinar al PNL au fost aleşi preşedintele partidului - Crin Antonescu şi prim-vicepreşedintele - Ludovic Orban.

